**PARLAMENTUL ROMÂNIEI**

**CAMERA DEPUTAŢILOR SENATUL**

**PARLAMENTUL ROMÂNIEI ADOPTĂ PREZENTA LEGE**

**LEGE**

pentru modificarea legii nr. 227/2015 privind Codul Fiscal al României.

**Articol unic.** – Legea nr. 227/2015 privind Codul Fiscal publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică după cum urmează:

1. La articolul 25 alin. 4 lit. i) va avea următorul cuprins:

*i),,cheltuielile de sponsorizare și/sau mecenat și cheltuielile privind bursele private, acordate potrivit legii.*

*Contribuabilii care efectuează sponsorizări și/sau acte de mecenat, potrivit prevederilor Legii nr. 32/1994 privind sponsorizarea, cu modificările și completările ulterioare, și ale Legii bibliotecilor nr. 334/2002, republicată, cu modificările și completările ulterioare, acordă burse private, potrivit legii, scad sumele aferente din impozitul pe profit datorat, astfel:*

1. *în limita intervalului de 15%-30% din impozitul pe profit datorat corespunzător următoarelor 4 praguri: 15%, 20%, 25%, 30%;*
2. *pentru fiecare din cele 4 praguri enunțate la punctul 1 urmează a se mai scade procente corespunzătoare de 2%-3%-4% și 5%, din diferența impozitului de plată rămas a fi de achitat, astfel: 2% pentru pragul de 15%, 3% pentru pragul de 20%, 4% pentru pragul de 25% si 5% pentru pragul de 30%.*

*În cazul sponsorizărilor efectuate către entități persoane juridice fără scop lucrativ, inclusiv unități de cult, sumele aferente acestora se scad din impozitul pe profit datorat, în limitele prevăzute de prezenta literă, doar dacă beneficiarul sponsorizării este înscris, la data încheierii contractului, în Registrul entităților/unităților de cult pentru care se acordă deduceri fiscale, potrivit alin. (41).*

*Sumele care nu sunt scăzute din impozitul pe profit, potrivit prevederilor prezentei litere, se reportează în următorii 7 ani consecutivi. Recuperarea acestor sume se va efectua în ordinea înregistrării acestora, în aceleași condiții, la fiecare termen de plată a impozitului pe profit.’’*

1. La articolul 56, alineatul (11 ) va avea următorul cuprins:

*,,(11 ) Microîntreprinderile care efectuează sponsorizări, potrivit prevederilor Legii* [*nr. 32/1994*](https://lege5.ro/App/Document/he2dioi/legea-nr-32-1994-privind-sponsorizarea?d=2019-10-22)*, cu modificările și completările ulterioare, pentru susținerea entităților nonprofit și a unităților de cult, care la data încheierii contractului sunt înscrise în Registrul entităților/unităților de cult pentru care se acordă deduceri fiscale potrivit art. 25* [*alin. (41)*](https://lege5.ro/App/Document/g43donzvgi/codul-fiscal-din-2015?pid=277487294&d=2019-10-22#p-277487294)*, scad sumele aferente din impozitul pe veniturile microîntreprinderilor, astfel:*

1. *în limita intervalului de 15%-30% din impozitul datorat pentru trimestrul în care au încheiat cheltuielile respective corespunzător următoarelor 4 praguri: 15%, 20%, 25%, 30%;*
2. *pentru fiecare din cele 4 praguri enunțate la punctul 1 urmează a se mai scade procente corespunzătoare de 2%-3%-4% și 5%, din diferența impozitului de plată rămas a fi de achitat, astfel: 2% pentru pragul de 15%, 3% pentru pragul de 20%, 4% pentru pragul de 25% si 5% pentru pragul de 30%.*

**3.**La CAPITOLUL VIII, Taxe speciale, articolul 484 se completează cu un nou aliniat, alineatul (5) care va avea următorul cuprins:

*Taxa pentru sport este aplicată operatorilor economici care activează în domeniile:*

*02 Silvicultură şi exploatare forestieră*

*06 Extracţia petrolului brut şi a gazelor naturale*

*10 Industria alimentară*

*11 Fabricarea băuturilor*

*12 Fabricarea produselor din tutun*

*19 Fabricarea produselor de cocserie şi a produselor obţinute din prelucrarea ţiţeiului*

*20 Fabricarea substanţelor şi a produselor chimice*

*21 Fabricarea produselor farmaceutice de bază şi a preparatelor farmaceutice*

*22 Fabricarea produselor din cauciuc şi mase plastice.*

*35 Producţia şi furnizarea de energie electrică şi termică, gaze, apă caldă şi aer condiţionat*

*36 Captarea, tratarea şi distribuţia apei*

*37 Colectarea şi epurarea apelor uzate*

*38 Colectarea, tratarea şi eliminarea deşeurilor; activităţi de recuperare a materialelor reciclabile*

*61 Telecomunicaţii*

*64 Intermedieri financiare, cu excepţia activităţilor de asigurări şi ale fondurilor de pensii*

*65 Activităţi de asigurări, reasigurări şi ale fondurilor de pensii (cu excepţia celor din sistemul public de asigurări sociale)*

1. *Tranzacţii imobiliare*

*Cuantumul taxei pentru sport este în valoare de 1% din cifra de afaceri şi este colectată de către Ministerul de Finanţe. Taxa pentru sport va fi distribuită către Ministerul Tineretului si Sportului si Ministerul Educaţiei şi Cercetării care în baza Metologiei de Finanţare a Sportului Şcolar şi Universitar stabilită prin Ordin Comun de Ministru al Educaţiei şi Cercetării respective Ministerul Tineretului şi Sportului,, va fi redistribuită Federaţiilor Naţionale pe Ramură de Sport pentru dezvoltarea de Centre Naţionale de Excelenţă (Copii şi Juniori), Asociaţiilor Sportive Şcolare şi Asociaţiilor Sportive Universitare, Cluburilor Sportive Şcolare şi Cluburilor Sportive Universitare.’’*

**PREŞEDINTELE CAMEREI PREŞEDINTELE SENATULUI**

 **DEPUTAŢILOR**